Bontea, Scărlătescu și Dumitrescu, acuzați că pozează în victime. Adevăratul motiv al plecării de la Antena 1
- Moraru Iulia
- 15 martie 2024, 20:05
În contextul acuzațiilor aduse de Cătălin Scărlătescu împotriva postului de televiziune Antena 1, referitoare la neplata pentru ultimul sezon filmat al emisiunii "Chefi la cuțite", un alt membru cheie al echipei, mâna dreaptă a Monei Segall, intervine în disputa dintre cei trei foști jurați și postul TV. Aceasta susține că motivul plecării lor nu au fost neapărat oboseala, așa cum s-a invocat, ci altul.
Roxana, producătoare tv, i-a adresat lui Cătălin Scărlătescu un mesaj mai "uman", menționând că nimeni nu poate să creadă faptul că erau obosiți cu trei săptămâni înainte de filmări, asta în condițiile în care au avut o pauză de cinci-șase luni între filmări.
Cătălin Scărlătescu și ceilalți doi jurați, acuzați că au alergat după bani
Producătoarea de la Chefi la cuțite susține că abia acum va ieși la lumină adevărul, iar din declarațiile sale, Scărlătescu lasă să se înțeleagă faptul că se consideră mai presus decât oricine, un lucru deloc bun.
"Revenind la oboseală, voi, după ce ași devenit mari la televizor, ați început să faceți alte proiecte. Nimic de reproșat! Fair enough! Ați vrut să câștigați mai mulți bani. Realitatea e că, în cele cinci-șase luni de pauză între filmări, ați obosit făcând alte proiecte
Emisiunea care v-a făcut mari, inclusiv echipa, inclusiv stația, vă încurcau. Și aici intervine caracterul: ați alergat după bani și mai mulți și n-a mai contat cuvântul dat în momentul în care echipa a stabilit cu voi un program de filmare. Voi ați făcut Antena 1 mare, nu?
Oare ați făcut mare și echipa de producție??? În concluzie, pot să înțeleg orice formă de victimizare. Și poate că acum vă pare rău că ați ales drumul ăsta, mai ales văzând că există viața pentru "Chefi la cuțite" și fără voi. Cu niște Chefi foarte buni, poate cei mai buni pe care îi are România azi", se arată în mesajul transmis lui Cătălin Scărlătescu.
Producătoarea Chefi la cuțite, întrebări retorice pentru cei trei foști jurați
În continuare, mâna dreaptă a Monei Segall l-a îndemnat pe Cătălin Scărlătescu, Sorin Bontea și Florin Dumitrescu să reflecteze asupra mai multor întrebări.
"A fost corect să puneți oboseala pe seama emisiunii când ați avut peste cinci luni de pauză?
A fost în regulă să nu țineți cont de o echipă de 100 de oameni care erau pregătiți să filmeze? Echipa care a avut grijă de voi atâția ani?
E ok să jigniți locul care v-a dat atâtea șanse chiar și după proiecte care n-au funcționat, oamenii care și în al 12-lea ceas au încercat să găsească o soluție pentru a vă îndeplini doleanțele? Mai puține zile de filmare, mai puține ore de muncă pe zi, și alte detalii ce țin de conținut, știți voi foarte bine,
Este corect să vă considerați mai presus de orice? Să demonizați locul care v-a protejat și v-a respectat, din toate punctele de vedere, atâția ani? Și apoi, după ce acuzați oboseala cu 3 săptămâni înainte schimbați TOATĂ programa de filmări și de difuzare, care impactează atâția oameni, tot voi pozați în victime?", a scris Roxana în mesajul ei pentru Cătălin Scărlătescu.
În continuare, producătoarea TV i-a întrebat pe cei trei foști jurați cum se explică faptul că în cei 12 ani nu au ridicat nicio problemă, nu au încetat niciun contract, având posibilitatea să facă acest lucru în orice moment, dacă într-adevăr au simțit că sunt abuzați.
În mesajul pentru Cătălin Scărlătescu a întrebat și de ce au ales să rămână alături de Antena timp de 12 ani, în loc să încheie colaborarea, având în vedere că au avut de-a face exclusiv cu această televiziune în toată această perioadă, potrivit Cancan.